Мыд Мадинэ Къэралбий и пхъур
Къэбэрдей-Балъкъэр Республикэм и щэнхабзэм хэщIыныгъэ ин игъуэтащ. Махуэ бжыгъэ фIэкIа мысымэджауэ, напIэзыпIэу, накъыгъэм и 4-м дунейм ехыжащ дирижёр цIэры-Iуэ, ГъуазджэхэмкIэ Кавказ Ищхъэрэ къэрал институтым и театр факульте-тым и декан, профессор, КъБР-ми КъШР-ми ГъуазджэхэмкIэ щIыхь зиIэ я лэжьакIуэ, КъБР-м и хор зэгухьэныгъэм и унафэщI Мыд Мадинэ Къэралбий и пхъур.
Макъамэм зэфIэкI инхэр щызиIэ, егъэджакIуэ IэкIуэлъакIуэ, къызэгъэпэщакIуэ Iэзэ Мыд Мадинэ гъуазджэм ехъулIэныгъэшхуэ щызыIэригъэхьащ. ГъуазджэхэмкIэ Кавказ Ищхъэ-рэ къэрал институтыр къыщызэIуаха япэ махуэхэм щыщIэдзауэ япэщIыкIэ хор дирижированэмкIэ кафедрэм и унафэщIу, иужькIэ театр факультетым и унафэщIу ар щылэжьащ. Мызэ-мытIэу урысейпсо, дунейпсо зэхьэзэхуэхэм я лауреат хъуа институтым и студент хорыр къызэрызэрагъэпэщрэ и унафэщIт Мыд Мадинэ. Ар ди республикэми нэгъуэщI щIыпIэхэми щыпсэу щэнхабзэм и лэжьакIуэхэм, и лэжьэгъухэм, ныбжьэгъухэм фIыуэ ялъагъурт, абыхэм я гулъытэрэ пщIэрэ къэзылэжьа, зэфIэкI инхэр зыбгъэдэлъ музыкант нэст. Мадинэ и гъащIэр и щапхъэщ къыхиха IэщIагъэм хуэпэжа, республикэм и щэнхабзэмрэ гъуазджэмрэ гу къабзэрэ псэ хьэлэлкIэ хуэлэжьа, щIэблэм я гъэсэныгъэм хэлъхьэныгъэ ин хуэзыщIа цIыхум.
И Iыхьлыхэм, благъэхэм, ныбжьэгъухэм, лэжьэгъухэм, студентхэм ягу щIыхьащ гъащIэр фIыуэ зылъагъу цIыхубз щIалэм, нэфIэгуфIэм, къарууфIэм и гъащIэр напIэзыпIэу къызэрызэпыудар. Дунейр зыфIэIэфIу, илэжь псомкIи жэуаплыныгъэ быдэ ихьу къэгъуэгурыкIуа Мыд Мадинэ къэзыцIыхуу, и лэжьэгъуу щыта псоми ар ягу илъынущ зи IэщIагъэм хуэIэижь, хуэныкъуэм сыткIи дэIэпыкъуэгъу хуэхъуу псэуа цIыху гуапэу, ныбжьэгъу пэжу, пхъу щабэу.
Зи псэугъуэ дахэ цIыху псэ къабзэхэр, гуапэхэр дунейм щехыжкIэ, гуауэ мыкIуэщIщ икIи къэзыцIыхуу щыта псоми ди зэхуэдэ гузэвэгъуэщ. Мадинэ и фэеплъыр зэи дигу ихунукъым.Къэбэрдей-Балъкъэр Республикэм и щэнхабзэм хэщIыныгъэ ин игъуэтащ. Махуэ бжыгъэ фIэкIа мысымэджауэ, напIэзыпIэу, накъыгъэм и 4-м дунейм ехыжащ дирижёр цIэры-Iуэ, ГъуазджэхэмкIэ Кавказ Ищхъэрэ къэрал институтым и театр факульте-тым и декан, профессор, КъБР-ми КъШР-ми ГъуазджэхэмкIэ щIыхь зиIэ я лэжьакIуэ, КъБР-м и хор зэгухьэныгъэм и унафэщI Мыд Мадинэ Къэралбий и пхъур.
Макъамэм зэфIэкI инхэр щызиIэ, егъэджакIуэ IэкIуэлъакIуэ, къызэгъэпэщакIуэ Iэзэ Мыд Мадинэ гъуазджэм ехъулIэныгъэшхуэ щызыIэригъэхьащ. ГъуазджэхэмкIэ Кавказ Ищхъэ-рэ къэрал институтыр къыщызэIуаха япэ махуэхэм щыщIэдзауэ япэщIыкIэ хор дирижированэмкIэ кафедрэм и унафэщIу, иужькIэ театр факультетым и унафэщIу ар щылэжьащ. Мызэ-мытIэу урысейпсо, дунейпсо зэхьэзэхуэхэм я лауреат хъуа институтым и студент хорыр къызэрызэрагъэпэщрэ и унафэщIт Мыд Мадинэ. Ар ди республикэми нэгъуэщI щIыпIэхэми щыпсэу щэнхабзэм и лэжьакIуэхэм, и лэжьэгъухэм, ныбжьэгъухэм фIыуэ ялъагъурт, абыхэм я гулъытэрэ пщIэрэ къэзылэжьа, зэфIэкI инхэр зыбгъэдэлъ музыкант нэст. Мадинэ и гъащIэр и щапхъэщ къыхиха IэщIагъэм хуэпэжа, республикэм и щэнхабзэмрэ гъуазджэмрэ гу къабзэрэ псэ хьэлэлкIэ хуэлэжьа, щIэблэм я гъэсэныгъэм хэлъхьэныгъэ ин хуэзыщIа цIыхум.
И Iыхьлыхэм, благъэхэм, ныбжьэгъухэм, лэжьэгъухэм, студентхэм ягу щIыхьащ гъащIэр фIыуэ зылъагъу цIыхубз щIалэм, нэфIэгуфIэм, къарууфIэм и гъащIэр напIэзыпIэу къызэрызэпыудар. Дунейр зыфIэIэфIу, илэжь псомкIи жэуаплыныгъэ быдэ ихьу къэгъуэгурыкIуа Мыд Мадинэ къэзыцIыхуу, и лэжьэгъуу щыта псоми ар ягу илъынущ зи IэщIагъэм хуэIэижь, хуэныкъуэм сыткIи дэIэпыкъуэгъу хуэхъуу псэуа цIыху гуапэу, ныбжьэгъу пэжу, пхъу щабэу.
Зи псэугъуэ дахэ цIыху псэ къабзэхэр, гуапэхэр дунейм щехыжкIэ, гуауэ мыкIуэщIщ икIи къэзыцIыхуу щыта псоми ди зэхуэдэ гузэвэгъуэщ. Мадинэ и фэеплъырзэидигуихунукъым.
